Krökkum finnst miklu skemmtilegra að lesa fyrir hunda en fullorðna og hundarnir eru hæstánægðir með upplesturinn að sögn formanns Vigdísar - Vina gæludýra á Íslandi . Félagið býður einu sinni í mánuði upp á lestrastund með hundum í fjórum bókasöfnum í borginni . Börnum er boðið upp á að koma einu sinni í mánuði í bókasöfnin í Kópavogi , Seltjarnarnesi , Garðabæ og Mosfellsbæ og lesa fyrir hundana sína . Margrét Sigurðardóttir formaður Vigdísar-Vina gæludýra á Íslandi hefur séð um verkefnið síðan 2012 en það er að bandarískri fyrirmynd . Hún rannsakaði árangur slíks verkefnis í námi og segir að bæði sín rannsókn og erlendar rannsóknir sýni mikinn árangur varðandi lestur barna „ Þetta er áhugahvetjandi , börnum finnst skemmtilegra að lesa fyrir hund heldur en manneskjur , “ segir Margrét „ Þá segir nú ein hérna , miklu skemmtilegra að lesa fyrir hund en fullorðna ég vildi að þetta væri alltaf að eilífu , “ Annað barn sagði í rannsókn . „ Þá segir ein hérna . þá getur maður alltaf lesið sjálfur því mamma og pabbi þau að þegar ég er að lesa eitthvað orð segja þau mér hvað orðið er , það er svo óþægilegt því ég er að reyna að gera það sjálf , “ sagði Margrét . Margrét segir að fullorðnir séu oft of fljótir að grípa inn í og leiðrétta börnin . „ Hundurinn dáir hins vegar börnin og mænir á börnin og það er sama hvernig þau lesa hann leiðréttir þau náttúrulega ekki . “ Þá segir Margrét að þegar erfið orð komi upp í lestri þá eigi börnin miklu betra með að útskýra þau fyrir hundinum sínum og ef þau skilji það ekki sé lestraliði á staðnum til að útskýra orðið . Það að lesa fyrir hund hafi afar róandi áhrif . „ Að hafa hund við hliðina á sér lækkar blóðþrýsting . Þannig að það róar börnin að hafa hund við hliðina á sér og klappa þeim , “ segir Margrét . Hundarnir séu líka afar ánægðir í slíkum lestrastundum . „ Þeir vita nákvæmlega hvert þeir eiga að gera og vita nákvæmlega hvað þeir eru að fara að gera og eru ofsaglaðir . Þetta segja allir hundaeigendurnir , “ sagði Margrét Sigurðardóttir formaður Vigdísar-Vina gæludýra á Íslandi Athugið .